**Mór Városi Önkormányzat Képviselő-testületének**

**285/2024. (IX.25.) határozata**

**Mór, Dózsa Gy. utca forgalmi rendjének módosítása tárgyában**

Mór Városi Önkormányzat Képviselő-testülete – mint a helyi közutak kezelője – a Dózsa Gy. utca forgalmi rendjét az alábbiak szerint szabályozza.

- A Dózsa Gy. u. 22. és 24. szám alatti lakóépületek közötti kereszteződésben a Dózsa Gy. utcáról lekanyarodó járművekre vonatkozóan egy „Zsákutca” jelzőtábla kihelyezését rendeli el.

- A Dózsa Gy. u. 8-22. szám alatti lakóépületek mögötti parkolók és garázsok megközelítésére szolgáló útról a Dózsa Gy. u. 24. szám alatti lakóépület melletti belső kereszteződésbe kihajtó járművekre vonatkozóan 1 db „Elsőbbségadás kötelező” jelzőtábla kihelyezését rendeli el.

A Képviselő-testület egyúttal felkéri a Jegyzőt, hogy a táblák kihelyezéséről gondoskodjon.

Határidő: 2024.10.31.

Felelős: jegyző (Városfejlesztési és -üzemeltetési Iroda

 Fenyves Péter Dr. Taba Nikoletta

 polgármester jegyző